ବନ୍ଧୁକ, ଛୁରୀ ଦେଖାଇ ଲୁଟ୍\nପାଟକୁରା,୧୦।୧୨(ଡି.ଏନ୍.ଏ.)- ଗରଦପୁର ବ୍ଲକ ପାଟକୁରା ପଞ୍ଚାୟତ ଅନ୍ତର୍ଗତ ନୂଆପଡା ଗ୍ର\nବନ୍ଧୁକ, ଛୁରୀ ଦେଖାଇ ଲୁଟ୍\t December 10th, 00:00 AM December 10th, 00:00 AM\nପାଟକୁରା,୧୦।୧୨(ଡି.ଏନ୍.ଏ.)- ଗରଦପୁର ବ୍ଲକ ପାଟକୁରା ପଞ୍ଚାୟତ ଅନ୍ତର୍ଗତ ନୂଆପଡା ଗ୍ରାମରେ ଶନିବାର ବିଳମ୍ବିତ ରାତିରେ ଏକ ବଡ ଧରଣର ଡକାୟତି ହୋଇଛି। ଗ୍ରାମର ଅଜୟ କୁମାର ସ୍ବାଇଁଙ୍କ ଘର କବାଟ ଭାଙ୍ଗି ୬ ଜଣ ଦୁର୍ବୃତ୍ତ ବନ୍ଧୁକ ଓ ଛୁରୀ ଦେଖାଇ ଲୁଟ୍ କରିଛନ୍ତି। ସେମାନେ ଘର ଆଲମାରି ଭାଙ୍ଗି ୬ ଭରି ସୁନା ଅଳଙ୍କାର ସମେତ ପ୍ରାୟ ୧୧ହଜାର ଟଙ୍କା ଲୁଟି ନେଇଛନ୍ତି। ଲୁଟ୍ ସମୟରେ ଅଜୟଙ୍କ ସ୍ତ୍ରୀ କାନ୍ଦିବାରୁ ଦୁର୍ବୃତ୍ତମାନେ ଉଭୟ ସ୍ବାମୀ ଓ ସ୍ତ୍ରୀଙ୍କୁ ମାଡ଼ମାରି ବାହାରପଟୁ କବାଟ ବନ୍ଦ କରି ଚାଲିଯାଇଥିଲେ। ଖବରପାଇ ପାଟକୁରା ପୋଲିସ ରବିବାର ଘଟଣା ସ୍ଥଳରେ ପହଞ୍ଚି ଅନୁସନ୍ଧାନ ଜାରି ରଖିଛି। ଏନେଇ ଥାନାରେ ୨୪୭/୧୭ରେ ଏକ ମାମଲା ରୁଜୁ ହୋଇଛି।
